Atriplectididae

Atriplectides
 Hughscottiella
 Leptodermatopteryx
 Neoatriplectides

Atriplectididae er en gruppe (familie)  av insekter som hører til ordenen vårfluer (Trichoptera).  Larvene lever i ferskvann. De voksne lever ikke langt fra vannet de vokser opp i. I denne familien er det bare beskrevet fem arter, fra de sørlige områdene.

 Utseende 
Slanke vårfluer med slanke vinger. Antennene er lengre enn forvingen. Hodet mangler punktøyne (ocelli). Maksillarpalpene er fem-leddete hos begge kjønn, lange og slanke. Mesonotum har to lengderekker av børster. Larven har forkroppen (prothorax) sterkt forlenget (fra det andre beinparet og fremover), hodet og prothorax er svært smale. Prothorax har tre langsmale ryggplater, mesothorax (det andre kroppsleddet) to plater. Den smale forkroppen kan trekkes inn i mesothorax. Larvehuset er laget av sandkorn og grus holdt sammen med silke.

 Levevis 
I alle fall noen av artene lever på bunnen av stilleflytende bekker i skog, mest i bakevjer og små dammer.
De er trolig åtseletere som lever av døde leddyr som har blitt ført med strømmen.

 Utbredelse 
Familien har en sørlig utbredelse og er kjent fra Australia, Sør-Amerika og Seychellene.

 Systematisk inndeling 

 Ekte insekter (Ectognatha)
 Vingede insekter (Pterygota)
 Holometabole insekter (Holometabola, «insekter med fullstendig forvandling»)
 Vårfluer (Trichoptera)
 Gruppen Integripalpia
 Overfamilien Leptoceroidea
 Familien Atriplectididae Neboiss, 1977
 Slekten Atriplectides Mosely, 1936 – 2 arter, Australia
 Atriplectides dubius Mosely, 1936
 Atriplectides ikmaleus Neboiss, 1999
 Slekten Hughscottiella Ulmer, 1910 – én art, Seychellene
 Hughscottiella auricapilla Ulmer, 1910
 Slekten Leptodermatopteryx Ulmer, 1910 – én art, Seychellene
 Leptodermatopteryx tenuis Ulmer, 1910
 Slekten Neoatriplectides Holzenthal, 1997 – én beskrevet art, Sør-Amerika
 Neoatriplectides froehlichi Holzenthal, 1997

 Kilder 
 Holzenthal, R.W. (1997) The caddisfly (Trichoptera) family Atriplectididae in the Neotropics. Proceedings of the 8th International Symposium on Trichoptera, side 159-165. 
 Australian Faunal Directory – Atriplectididae

 Eksterne lenker 

 Norsk Entomologisk forening – for deg som vil lære mer om insekter.
 Tree of life - Vårfluer - engelskspråklig. Med fine bilder.
 Sjekkliste over verdens vårfluer

Kategori:Vårfluer